**Tradiția** (în [latină](https://ro.wikipedia.org/wiki/Limba_latin%C4%83) *traditio*, din *tradere*, „a da mai departe”) înseamnă transmiterea continuă a unui conținut cultural de-a lungul [istoriei](https://ro.wikipedia.org/wiki/Istorie) de la un eveniment generator sau un trecut imemorabil. Acest [patrimoniu](https://ro.wikipedia.org/wiki/Patrimoniu) intangibil poate fi vectorul identității unei comunități umane. În sensul său absolut, tradiția este o memorie și o idee, o conștiință colectivă, alături de datoria de a da mai departe și a îmbogăți. Cu articolul nedefinit, *o tradiție* poate însemna, totodată, o mișcare religioasă sau, mai degrabă, o anumită practică simbolică, cum ar fi, spre exemplu, tradițiile populare.